google/wiki40b huggingface dataset:
Gaurika Singhová

Osobný život

Gaurika Singhová žije a trénuje v Londýne v Copthall Swimming Club, jej trénermi sú Rhys Gormley a Christine Greenová, ktorí už vychovali svetových plavcov. Singhová je momentálne tiež vyslanec dobrej vôle iniciatívy Shanti Education Initiative Nepal (SEIN). Singh študovala na Haberdashers' Aske's School for Girls.

Letná olympiáda 2016

Vo veku 13 rokov a 255 dni bola Sing najmladšou súťažiacou letnej olympiády 2016 v Riu. Časom 1:08:45 vyhrala prvé kolo v znaku, ale nepostúpila do semifinále. Skončila na 31. mieste.
Egotistickosť vedomia

Egotistickosť vedomia je podstatná vlastnosť vedomia spočívajúca v orientácii na vlastné ja ako dôsledku oddelenosti života od jeho prostredia. Egotistická vzťahovosť vedomia ako jednoty oddelenej od prostredia je nevyhnutnou podmienkou ochrany života. Zahŕňa nadradzujúce hodnotenie vlastného ja v pomere k svojmu okoliu.
Pojem používal J. Albrecht
Symbiotický koreň

V pletivách symbiotického koreňa žijú nitrogénne baktérie schopné viazať dusík na syntézu bielkovín svojho tela.
Smrečinské sedlo

Polohopis

Sedlo leží vo východnej časti Nízkych Tatier, v podcelku Kráľovohoľské Tatry a časti Predná hoľa. Smrečinské sedlo oddeľuje Úplaz na západe a východne situovaný masív Prednej hole. Leží cca 5 km západne od obce Vernár a cca 4 km severovýchodne od Kráľovej hole, na pomedzí regiónov Spiš a Liptov.
Blanzac-Porcheresse

Poloha

Obec má rozlohu 10,84 km². Najvyšší bod je položený 160 m n. m. a najnižší bod 62 m n. m.

Obyvateľstvo

Počet obyvateľov obce je 842 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Contilly

Poloha

Obec má rozlohu 12,48 km². Najvyšší bod je položený 217 m n. m. a najnižší bod 138 m n. m.

Obyvateľstvo

Počet obyvateľov obce je 148 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Résistance

Résistance (franc. la Résistance – Odpor) boli viaceré francúzske hnutia odporu proti nemeckej okupácii a kolaboračnej francúzskej vláde počas druhej svetovej vojny od 22. júna 1940 až do oslobodenia v roku 1944.
Vo Francúzsku bolo hnutie odporu podriadené výboru Slobodného Francúzska v Londýne, ktoré viedol generál Charles de Gaulle a ktorý pôsobil ako francúzska exilová vláda. Členovia tohto hnutia organizovali pomoc vojnový zajatcom, propagandu, sabotáže, diverzie a ozbrojené akcie za podpory spojeneckých štátov. Podobnú činnosť viedlo aj komunistické partizánske hnutie.
Hnutie odporu sa začalo organizovať prakticky ihneď potom ako maršal Philippe Pétain v roku 1940 uzavrel s nacistickým Nemeckom prímerie.

Akcie hnutia odporu

V roku 1940 začali v Paríži prvé študentské demonštrácie proti nemeckej okupácii a vláde vo Vichy, ktorá bola ustavená ako orgán spolupráce s nemeckou vládou a v čele ktorej stál maršal Philippe Pétain.
V roku 1942 gaullisti z Londýna a členovia hnutia odporu koordinovali svoje akcie proti rastúcim nemeckým a vládnym represiám. Posilnenie organizácie nastalo po zjednotení politických síl hnutia odporu: delegát de Gaulla Jean Moulin, schopný organizátor, sa stal predsedom rady hnutia odporu, ktorého súčasťou boli aktívne politické sily: komunisti, socialisti, radikáli, kresťanskí demokrati. Až v roku 1944 vznikli Francúzske vnútorné sily. V poslednom roku okupácie prišlo k značnému nárastu bojových akcií, sabotáži a diverzie.
Okoličianka

Prameň

Tečie v Liptovskej kotline, pramení v podcelku Smrečianska pahorkatina na juhojuhozápadnom svahu Chujáv (903 m n. m.) v nadmorskej výške cca 860 m n. m.
A (album, Big Bang)

Detaily

Singel sa dal predobjednať od 27. mája do 1. júna. Obsahuje 4 piesne (2 nové a 2 predchádzajúce) a 2 inštrumentálne skladby. Celosvetovo bol vydaný cez iTunes a iné hudobné portály 1. júna 2015. Existujú dve rôzne verzie, jedna pozostáva len z CD a brožúrky (24 strán) a druhá má k tomu ešte aj špeciálny balíček (puzzle lístok, 5 fotografií a limitovanú fotografiu) s plagátom.

Príprava

Prvý teaser s názvom „Bang Bang Bang“ vyšiel 27. mája. Jang Hjon-sok (výkonný riaditeľ YG Entertainment) sa vyjadril, že skladba je „najsilnejšou hudbou, akú ste kedy počuli“. Druhý teaser pre „We Like 2 Party“ vyšiel o deň neskôr. Videoklip sa natáčal 19. mája na ostrove Čeču.

Vydanie a propagácia

A vyšiel 1. júna a obsahoval skladby „Bang Bang Bang“ a „We Like 2 Party“. Po vydaní sa umiestnil na 3. mieste juhokórejského týždenného albumového rebríčka Gaon a o dva týždne bol na druhom mieste. V mesačnom rebríčku Gaon sa s 93 504 predanými kópiami umiestil na 3. mieste.
Podľa QQ Music dosiahol počet predobjednaných kópií 1 milión. Za prvých 12 hodín sa predalo 200 000 kópií. Po dvoch týždňoch bolo predaných viac ako 400 000 digitálnych kópií, čo bol rekord v počte predaných albumov zahraničného interpreta na QQ Music. V rebríčku mali Big Bang v Top 6 štyri svoje skladby.
Po predstavení oboch piesní počas koncertu v čínskom meste Kanton v rámci svojho svetového turné MADE 2015 World Tour sa skupina 30. mája zúčastnila programu Yoo Hee-yeol's Sketchbook. Hodinu pred vydaním albumu boli Big Bang v živom vysielaní  Naver Starcast online, ktoré sledovalo viac ako 400 000 ľudí. V televízii s piesňami prvý raz vystúpili 4. júna v programe M Countdown.
Pieseň „Bang Bang Bang“ bola oneskorene pridaná do hlasovania hudobného programu Inkigajo až 41 hodín po vydaní, výsledkom čoho bolo víťazstvo skupiny Shinee s piesňou „View“, hoci rebríčkom kraľovala práve skladba skupiny Big Bang. To viedlo k hromadným sťažnostiam fanúšikov.
Problém s televíziou SBS pokračoval. 14. júna bolo ohlásené, že Big Bang majú zakázané sa objaviť v programe Inkigajo. Podľa SBS bolo dôvodom to, že G-Dragon a T.O.P neprišli, keď skupina 24. mája vyhrala a prítomní boli len traja členovia. Zástupca YG Entertainment povedal, že členovia nemohli prísť kvôli natáčaniu videoklipu. Víťaz programu zo 14. júna nebol vyhlásený v ten deň. Výsledky boli zverejnené až na ďalší deň a víťazmi boli Big Bang.
Po tomto prestali singel propagovať a nepropagovali ani ďalší single album D.
Ploštín

Ploštín (maď. Plostin) je mestskou časťou mesta Liptovský Mikuláš, 3 km na juh od jeho centra. K 30. júlu 2009 tu žilo 481 obyvateľov.

Polohopis

Obec leží v Liptovskej kotline, pod výbežkami Nízkych Tatier. Katastrálne územie bývalej obce sa rozkladá medzi vrchmi Rohačka, Jamy (731,0 m n. m.), Ploštín (710,5 m n. m.) a Tretiny (675,9 m n. m.), na východe hraničí s mestskou časťou Iľanovo, na západe s Demänovou. Stred obce leží v nadmorskej výške 635 m n. m.

Vodné toky a vodné plochy

Obcou preteká potok Ploštínka v smere JZ - SV.

Dejiny

Ploštín sa ako samostatná obec prvýkrát spomína v roku 1263. Archeologické nálezy na vrchu Rohačka (793,9 m n. m.) dokladajú osídlenie už v mladšej dobe bronzovej. Od roku 1976 je súčasťou mesta Liptovský Mikuláš.

Doprava

Do mestskej časti premávajú linky číslo 3 a 4 MAD Liptovský Mikuláš.

Občianska vybavenosť

Napriek svojej veľkosti má Ploštín aj vlastný dobrovoľný hasičský zbor. Okrem toho funguje aj zbor mladých hasičov.
Kamenistý potok (prítok Čierneho Hrona)

Kamenistý potok je vodný tok vo Veporských vrchoch, na území okresu Brezno. Je to významný, vodnatý ľavostranný prítok Čierneho Hrona a má dĺžku 25,6 km. 
Vytvára takmer 25 km dlhú Kamenistú dolinu, v jej hornej časti (od obce Sihla po horáreň Klementka) je tok chráneným územím, ochraňuje sa meandrujúce koryto horského toku (PP Meandre Kamenistého potoka). Pri samote Hronček v strednej časti doliny bola vybudovaná malá vodná nádrž (tajch), ktorá v minulosti slúžila na splavovanie dreva. Od tejto samoty je tok významným biotopom vzácnych vodných živočíchov, v roku 1999 bol úsek od mosta nad tajchom až po ústie vyhlásený za PP Kamenistý potok. Na ploche 7,11 ha sa chráni zachovalý podhorský tok s trvalým výskytom vydry riečnej. Po celej dĺžke toku priberá Kamenistý potok množstvo krátkych prítokov z oboch strán, čo mu zaisťuje vysoké prietoky. V minulosti viedla údolím potoka vetva Čiernohronskej železnice. Horný tok je súčasťou CHKO Poľana.
Prameň: vo Veporských vrchoch, v podcelku Sihlianska planina, na juhovýchodnom úpätí vrchu Tlstý javor (1 068,0 m n. m.), pod sedlom Tlstý javor (1 015 m n. m.) v nadmorskej výške okolo 990 m n. m.
Smer toku: Na krátkom úseku najprv na juh, v obci Sihla sa stáča na severozápad, na hornom toku sa zložito vlní a až po sútok s prítokom z doliny Spády tečie striedavo na západ a severozápad. Na strednom toku sa oblúkom stáča na sever, ďalej postupne na severoseverovýchod, pričom sa na dolnom toku esovito stáča.
Geomorfologické celky:Veporské vrchy, podcelky Sihlianska planina a Balocké vrchy
Prítoky: sprava spod Tlstého javora (1 068,0 m n. m.), z doliny Danková, Moglová, Studený potok, Slatina, prítok zo Starej doliny, Čierny potok, Spádsky potok a Hronček
Ústie: do Čierneho Hrona pri horárni U Jána, juhojuhovýchodne od obce Hronec, v nadmorskej výške okolo 495 m n. m.
Obce: iba Sihla, viaceré horárne a samoty v doline (Klementka, Strunženo, Čierny Potok, Hronček, Endreska, Krámniská a ďalšie).
Beauziac

Poloha

Obec má rozlohu 15,34 km². Najvyšší bod je položený 163 m n. m. a najnižší bod 77 m n. m.

Obyvateľstvo

Počet obyvateľov obce je 257 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Barlieu

Poloha

Obec má rozlohu 27,87 km². Najvyšší bod je položený 296 m n. m. a najnižší bod 181 m n. m.

Obyvateľstvo

Počet obyvateľov obce je 402 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pod Rudným vrchem

Ochrana

Predmetom ochrany je populácia črievičníka papučkového (Cypripedium calceolus).
Sieť so vzájomným sprístupňovaním

Sieť so vzájomným sprístupňovaním (iné názvy: sieť medzi partnermi, sieť (typu) peer to peer, sieť P2P, P2P sieť, sieť (typu) rovný s rovným, sieť rovnocenných počítačov, sieť s rovnocennými uzlami, peer(-)to(-)peer, peer-to-peer network, P2P, p2p) je počítačová  sieť, ktorá sa viac spolieha na výpočtovú silu koncových zariadení (počítačov) ako na sieť samotnú.
Čistý P2P prenos súborov neobsahuje ani klientov, ani servery, ale iba rovnocenné sieťové uzly, ktoré súčasne plnia voči iným uzlom v sieti úlohu servera aj klienta. Týmto sa tento sieťový model odlišuje od modelu klient-server, kde komunikácia zvyčajne prebieha cez centrálny server. Typickým príkladom prenosu súborov typu klient-server je prenos z FTP serveru a na FTP server. Jeden používateľ nahrá súbor na FTP server a potom veľa používateľov daný súbor sťahuje, pričom nie je nutné, aby nahrávajúci a sťahujúci užívateľ boli pripojení v rovnakom čase.
Pri komunikácii typu P2P vystupujú aplikácie ako rovnocenné, teda nie je tu prítomný server. Komunikácia prebieha priamo medzi klientmi a každý peer si uchováva informácie o ostatných uzloch u seba. Tento typ komunikácie však vyžaduje väčšie množstvo prenesných dát ako je tomu v prípade klient – server, ale má výhodu, že server nie je potrebný.
Duglaska tisolistá

Rozšírenie

Poddruh Pseudotsuga menziesii menziesii pochádza z pobrežných oblastí západnej časti Severnej Ameriky, s výskytom od centrálnych a západných oblastí Britskej Kolumbie v Kanade až po centrálnu časť Kalifornie v Spojených štátoch. V amerických štátoch Oregon a Washington sa duglasky tisolisté nachádzajú na území tiahnucom sa od svahov Kaskádových vrchov po pobrežie Tichého oceánu. V Kalifornii sa dajú nájsť v pohorí Klamath a horskom pásme Pacific Coast Range až po juh pohoria Santa Cruz a od pohoria Sierra Nevada až po údolie Yosemite Valley. Dá sa nájsť pri horských svahoch od hladiny mora až po nadmorskú výšku 1 800 metrov v pohorí Sierra Nevada. Hlbšie vo vnútrozemí sa vyskytuje jej blízky príbuzný poddruh Pseudotsuga menziesii glauca.
V Európe sa vyskytuje v mnohých krajinách ako introdukovaný a naturalizovaný druh, kvôli hospodárskemu využitiu dreva.

Opis

Duglaska tisolistá je vysoký strom, druhý najvyšší ihličnan po sekvoji vždyzelenej. Dosahuje výšky 60 až 75 metrov a jej kmeň má 1,5 až 2 metre v priemere. Najvyššia duglaska tisolistá je vysoká 100,3 metra a nachádza sa v okrese Coos County v Oregone. Duglaska s najhrubším kmeňom - až 4,85 metra v priemere sa nachádza v údolí Queets River v parku Olympic National Park vo Washingtone. Duglaska tisolistá sa bežne dožíva viac ako 500 a zriedkavo aj vyše 1 000 rokov.
Osmery

Poloha

Obec má rozlohu 21,27 km². Najvyšší bod je položený 199 m n. m. a najnižší bod 161 m n. m.

Obyvateľstvo

Počet obyvateľov obce je 287 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pizieux

Poloha

Obec má rozlohu 4,51 km². Najvyšší bod je položený 168 m n. m. a najnižší bod 88 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Citrónovníkovec trojlistý

Názov

Latinský druhový názov „trifoliata“ je odvodený od slov tres (tri) a folium (list), teda „trojlistý“.

Charakteristika

Citrónovníkovec trojlistý pochádza zo Strednej Ázie. Je to subtropický, mrazuvzdorný (až do – 25°C), opadavý ker, alebo nízky strom, dorastajúci do výšky 2m. Vetvy má dlhé, s veľkými tŕňmi. Listy sú malé trojpočetné. Kvety sú asi 30 mm veľké, mierne voňavé, biele, na báze ružovkasté.
Plody sú spočiatku zelené, po dozretí žlté, guľovité, plstnaté väčšinou hrboľaté asi 30 - 50 mm veľké. Dužina je horko – kyslá, vzhľadom na chuť nejedlá, dá sa použiť ako príchuť do nápojov. Plod má veľký počet semien. Semená sú polyembronické, v reze biele.

Využitie

Je do značnej miery vyžívaný ako podnož, hlavne v klimaticky okrajových oblastiach ako je (Japonsko, Čína, Južná Európa, Severná Amerika, ale predovšetkým v krajinách bývalého Sovietskeho zväzu), a to hlavne pre jeho mrazuvzdornosť.
U nás je cenený aj medzi záhradkármi, kde sa pestuje ako solitéra, a to tak pre svoje výrazné kvety na jar, ako aj pre svoje dekoratívne žlté plody, ktoré dlho zostávajú na kre (aj po opadnutí lístia).
V niektorých krajinách sa využíva aj na vytváranie živých plotov (dajú sa dobre tvarovať), ktoré sú vzhľadom k nebezpečne vyzerajúcim tŕňom takmer úplne nepriechodné.

Rozšírenie na Slovensku

Na Slovensku rastie Citrónovníkovec trojlistý v arborétach, parkoch, botanických záhradách. Citrónovníkovec je vysadený aj v Arboréte Mlyňany, kde sa pestuje ako solitéra.

Zaujímavé

Zaujímavý vzhľad má aj odroda Flying Dragon (poncirus trifoliata var.monstrosus), je o niečo nižšia a je charakteristická svojimi pokrútenými konármi a tŕňmi ohnutými nadol.
Pannes (Loiret)

Poloha

Obec má rozlohu 20,84 km². Najvyšší bod je položený 107 m n. m. a najnižší bod 83 m n. m.

Obyvateľstvo

Počet obyvateľov obce je 3 461 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
ELO (rating)

ELO alebo koeficient Elo alebo Elo rating je spôsob hodnotenia relatívnej výkonnosti hráčov v mentálnych športoch, napríklad v šachu alebo v go.

ELO šach

Elo system je spôsob na určenie relatívnej výkonnosti hráča. Pôvodne bolo určené pre šachovú hru. Nazýva sa podľa svojho autora Árpáda Élőa (1903-1992), amerického profesora fyziky maďarského pôvodu. Hlavný predpoklad profesora Élőa bol, že výkonnosť všetkých šachistov predstavuje náhodnú premennú s normálnym rozdelením. Hoci hráč môže hrať výrazne lepšie alebo horšie každú jednu partiu, Élő predpokladal, že stredná hodnota výkonnosti daného hráča sa mení len veľmi pomaly s časom. Výkonnosť môže byť odvodená len od počtu výhier, remíz a prehier. Podľa aktuálneho ELA hráča a priemerneho ELA jeho súperov v turnaji sa dá určiť predpoklad, koľko bodov by mal daný hráč získať. V prípade, že získa viac bodov ako ratingový systém očakáva, jeho ELO sa úmerne zvýši. V prípade, že nedosiahne predpokladaný bodový zisk, ELO sa upraví smerom nadol. V USA bolo ELO zavedené v roku 1959, FIDE ho prijala v roku 1970.

ELO bridž

V minulosti sa ELO hodnotenie používalo aj v niektorých bridžových zväzoch. Vzhľadom na náročnosť jeho prepočítavania v bridži (keď sa hrá párový turnaj, tak pár hrá okrem súperov pri stolíku, aj proti celému poľu) a výsledok je ovplyvnený aj výkonom spoluhráča, sa v súčasnosti ELO v bridži nepoužíva. V skutočnosti by však lepšie kvantifikovalo výkonnostnú úroveň hráčov, než jednoduchšie systémy, ako sú napríklad majstrovské body, ktoré nijako nezohľadňujú výkonnostnú úroveň súperov.
Saint-Doulchard (obec)

Poloha

Obec má rozlohu 24,01 km². Najvyšší bod je položený 167 m n. m. a najnižší bod 119 m n. m.

Obyvateľstvo

Počet obyvateľov obce je 9 199 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Calleville

Poloha

Obec má rozlohu 8,57 km². Najvyšší bod je položený 144 m n. m. a najnižší bod 65 m n. m.

Obyvateľstvo

Počet obyvateľov obce je 648 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vretenica gabonská

Vretenica gabonská (Bitis gabonica) je had z čeľade vretenicovité. Je to jeden z najväčších jedovatých hadov na svete. Meria viac ako 2 m a váži vyše 8 kg. Vyskytuje sa v pralesoch rovníkovej Afriky. Ako prvý ju popísal André Marie Constant Duméril v roku 1854.
Tento had sa vyznačuje efektnou kresbou z ružových, sivých, hnedých a čiernych trojuholníkov, vďaka ktorej ju v popadanom lístí nie je vidieť. Má jedové zuby dlhé viac ako 5 cm, ktoré obsahujú veľmi silný hemotoxín, takže vyše 90 % uhryznutí končí smrťou. Na človeka však spravidla neútočí, pohybuje sa pomaly a väčšinu dňa prespí. Má extrémne pomalý metabolizmus, takže vydrží až rok a pol bez potravy.
Poddruh Bitis gabonica rhinoceros je pomenovaný podľa nápadných výrastkov na hlave, ktoré pripomínajú nosorožca.
Filozofia náboženstva

Filozofia náboženstva je filozofická reflexia fenoménu náboženstva, špeciálne gnozeológia, logika, metafyzika náboženstva. Počiatky modernej filozofie náboženstva siahajú až do vzniku pojmu prirodzeného náboženstva v 17. storočí. Filozofiou náboženstva bola taktiež v tom období vznikajúca prirodzená teológia (v protiklade k teológii zjavenia). Predstaviteľmi filozofie náboženstva sú Jean Améry, Peter Antes, Emil Brunner, Martin Buber, Henry Duméry.
Lubécourt

Poloha

Obec má rozlohu 3,45 km². Najvyšší bod je položený 358 m n. m. a najnižší bod 203 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jonquières (Aude)

Poloha

Obec má rozlohu 13,66 km². Najvyšší bod je položený 380 m n. m. a najnižší bod 177 m n. m.

Obyvateľstvo

Počet obyvateľov obce je 66 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bernartice (okres Benešov)

Dejiny

Prvá písomná zmienka je z roku 1248.
Počas druhej svetovej vojny hrozil Bernarticiam rovnaký osud od nacistov ako obci Lidice kvôli prítomnosti členov československej paraskupiny INTRANSITIVE. Za aktívnu pomoc, ktorú obyvateľstvo poskytlo, bolo neskôr 23 občanov obce popravených a ďalších 5 poslaných do koncentračných táborov.

Členenie obce

Obec Bernartice sa skladá z dvoch katastrálnych území a dvoch im odpovedajúcim miestnym častiam Bernartice u Dolních Kralovic a Borovsko.
Tereza Mihalíková

Juniorská kariéra

V roku 2014, Mihalíková dosiahla finále dievčenskej štvorhry na US Open, s partnerkou Verou Lapkovou.
Bola tiež členkou slovenského tímu na juniorskom Fed Cupe, kategórie U16 . Spoločne s Viktóriou Kužmovou a Tamarou Kupkovou postúpili do finále, kde prehrali s USA (CiCi Bellis, Tornado Alicia Black, Sofia Kenin).
Mihalíková vyhrala grandslamový turnaj Australian Open 2015, keď vo finále junioriek zdolala britku Katie Swanovú 6:1 a 6:4.
V roku 2016 na Australian Open, Mihalíková zvíťazila vo štvorhre dievčat s Annou Kalinskou a dosiahla finále vo dvojhre kde prehrala s Verou Lapkovou.
MacBook

MacBook je skupina prenosných počítačov vyrábaných spoločnosťou Apple Inc. od roku 2006. Na trh boli uvedené 16. mája 2006 a nahradili dovtedajšie počítače iBook založené na procesore PowerPC G4 (a 12-palcový PowerBook). Pôvodné počítače MacBook boli vybavené procesormi Intel Core Duo, ktoré od 8. novembra 2006 nahradili procesory Core 2 Duo. MacBook sa predáva v bielej a čiernej farbe, na rozdiel od iBooku, ktorý bol dostupný iba v bielej. MacBook dopĺňa v ponuke Apple profesionálne prenosné počítače MacBook Pro.
1. novembra 2007 bol MacBook znovu updatovaný, pridané boli chipsety Santa Rosa s podporou 4GB ram a v MacBookoch sú taktiež integrované nové GPU Intel GMA X3100

Vzhľad

Vzhľad MacBooku je z veľkej miery založený na dizajne iBooku s procesorom G4. Podobne ako posledné verzie osobného prehrávača iPod, aj MacBook je dostupný v bielej a čiernej farbe. Notebook v čiernej je však dostupný len za príplatok, za čo sa Apple stalo terčom kritiky. Ako všetky počítače Apple uvedené na trh za posledný rok (okrem Mac mini, ktorý sa nedodáva s monitorom), MacBook je vybavený kamerou iSight a zabudovaným mikrofónom. Apple dodáva notebooky s lesklým displejom (na rozdiel od matného, používaného predchádzajúcimi modelmi).
Sainte-Croix-Volvestre (obec)

Poloha

Obec má rozlohu 19,66 km². Najvyšší bod je položený 525 m n. m. a najnižší bod 266 m n. m.

Obyvateľstvo

Počet obyvateľov obce je 658 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bourgneuf-en-Retz

Poloha

Obec má rozlohu 53,19 km². Najvyšší bod je položený 39 m n. m. a najnižší bod 0 m n. m.

Obyvateľstvo

Počet obyvateľov obce je 3 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svetonázor

Svetonázor je významový útvar, ktorého pojem sa objavuje v rámci nemeckej klasickej filozofie najprv ako gnozeologická kategória napr. u Kanta v práci Kritika súdnosti, kde znamená nazeranie zmyslového sveta. Pojem svetonázoru i jeho popularita v priebehu dejín značne kolíšu; invariantom napriek tomu zostáva chápanie svetonázoru ako akéhosi obrazu sveta, prostredníctvom ktorého sa človek snaží riešiť záhady a zmysel svojho života, orientovať sa vo svete a pod. Podľa J. Michálka je svetonázor presvedčenie, ktoré určuje konanie.
Svetonázor pozitívne a definitívne určuje súcna (hovorí čo sú) vrátane človeka, usporadúva skúsenosť celkom určitým smerom a tomu všetko podriaďuje. Tým zužuje a uzatvára ľudský život a odníma mu jeho nesamozrejmosť. Svetonázor konzervuje, uzatvára možnosti, je koncom, a to aj tam, kde ako liberálny svetový názor požaduje, aby každému bolo ponechané jeho mienenie.
Podľa Kanta je svetonázor prosté porozumenie zmyslovo danému svetu (mundus sensibilis); uchopenie prírody v najširšom zmysle.
Aelix z Fenície

Aelix (iné názvy v lat. Helix, starogr. Αίλιξ, Έλιξ) bol dvojnásobný olympijský víťaz v 3. storočí.
Aurelius Aelix z Fenície bol slávny zápasník a pankratista, ktorý sa v týchto disciplínach presadil na kapitolských hrách v Ríme a vyslúžil si (ako ôsmy po mýtickom Héraklovi) titul paradoxonikés „nezvyčajný víťaz“ (atlét, ktorý v jednom dni zvíťazil v zápasení i v pankratiu) Neskôr na 248. olympijských hrách v roku 213 zvíťazil v zápasení a následne v roku 217, aj keď bol už starší a nikto mu neveril (hellanodikovia), sa usilovným tréningom dopracoval k olympijskému triumfu v pankratiu.
Staroveký rímsky historik Cassius Dio uvádza, že Aelix bol taký húževnatý a cieľavedomý športovec, akému nebolo páru.
Glaukón z Atén

Glaukón (starogr. Γλαύκων – Glaukón) bol aténsky politik a olympijský víťaz v tethrippe v 3. stor. pred Kr.
Glaukón, syn Eteokla, bol v Aténach demokratický vodca a agónothétes (dozorca posvätných hier) na panathenajských hrách. Po porážke Atén v Chrémonidovej vojne odišiel do Egypta, kde sa stal vysokopostaveným úradníkom na dvore kráľa Ptolemaia II.. Glaukón okolo roku 272 pred Kr. zvíťazil na olympijských hrách v tethrippe (jazdeckých pretekov dvojkolesových vozov so štvorzáprahom). Tethrippon sa v Olympii zaradil do programu na 25. hrách v roku 680 pred Kr.. Prvým víťazom tejto disciplíny bol Pagóndas z Téb.
Staroveký autor Pausanias zaznamenal, že v olympijskej Altide videl voz Glaukóna, ktorý zhotovili na počesť jeho olympijského víťazstva. Voz bol pravdepodobne z kovu a stál neďaleko sochy olympionika Kleareta z Élidy.
Cavanac

Poloha

Obec má rozlohu 8,96 km². Najvyšší bod je položený 320 m n. m. a najnižší bod 109 m n. m.

Obyvateľstvo

Počet obyvateľov obce je 907 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dommarie-Eulmont

Poloha

Obec má rozlohu 5,52 km². Najvyšší bod je položený 492 m n. m. a najnižší bod 291 m n. m.

Obyvateľstvo

Počet obyvateľov obce je 77 (2009).
Nasledujúci graf zobrazuje vývoj počtu obyvateľov v obci.
Zdroje: INSEE